DA Den Europæiske Unions Tidende C 282/9

Domstolens dom (Første Afdeling) af 1. oktober 2009 — Foshan Shunde Yongjian Housewares & Hardware Co. Ltd mod Rådet for Den Europæiske Union, Kommissionen for De Europæiske Fællesskaber, Vale Mill (Rochdale) Ltd, Pirola SpA, Colombo New Scal SpA og Den Italienske Republik

(Sag C-141/08 P) (1)

(Appel - handelspolitik - dumping - import af strygebrætter med oprindelse i Kina - forordning (EF) nr. 384/96 - artikel 2, stk. 7, litra c) og artikel 20, stk. 4 og 5 - status som virksomhed, der opererer på markedsøkonomiske vilkår - ret til forsvar - antidumpingundersøgelse - frister meddelt virksomhederne for fremsættelse af deres bemærkninger)

2009/C 282/16

Processprog: fransk

Parter

Appellant: Foshan Shunde Yongjian Housewares & Hardware Co. Ltd (ved avocat J.-F. Bellis og barrister G. Vallera)

De andre parter i appelsagen: Rådet for Den Europæiske Union (ved J.-P. Hix, som befuldmægtiget, barrister E. McGovern og solicitor B. O’Connor), Kommissionen for De Europæiske Fællesskaber (ved H. van Vliet, T. Scharf og K. Talabér-Ritz, som befuldmægtigede), Vale Mill (Rochdale) Ltd, Pirola SpA, Colombo New Scal SpA (ved Rechtsanwälte G. Berrische og G. Wolf) og Den Italienske Republik (ved R. Adam, som befuldmægtiget, og avvocato dello Stato W. Ferrante)

Sagens genstand

Appel af dom afsagt af Retten i Første Instans (Sjette Afdeling) den 29. januar 2008 i sag T-206/07, Foshan Shunde Yongjian Housewares & Hardware mod Rådet, hvorved Retten frifandt Rådet for sagsøgerens påstand om annullation af Rådets forordning (EF) nr. 452/2007 af 23. april 2007 om indførelse af en endelig antidumpingtold og endelig opkrævning af den midlertidige told på importen af strygebrætter med oprindelse i Folkerepublikken Kina og Ukraine, for så vidt der ved forordningen indføres en antidumpingtold på importen af de af sagsøgeren fremstillede strygebrætter — retsvildfarelse som følge af, at Rettens konstateringer er materielt urigtige og som følge af, at der ikke er fastsat nogen sanktion for tilsidesættelsen af den ret til forsvar, som Retten ellers har konstateret — fortolkning af artikel 2, stk. 7, litra c), og artikel 20, stk. 4 og 5, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56, s. 1) — begrebet »virksomhed, der opererer på markedsøkonomiske vilkår« og virkningen af den minimumsfrist på 10 dage, som tilkommer en virksomhed, overfor hvem der iværksat en antidumpingundersøgelse, til at fremsætte eventuelle bemærkninger.

Konklusion

1) Dommen af 29. januar 2008 afsagt af De Europæiske Fællesskabers Ret i Første Instans, Foshan Shunde Yongjian Housewares & Hardware mod Rådet (sag T-206/07), ophæves, for så vidt som Retten herved har fastslået, at Foshan Shunde Yongjian Housewares & Hardware Co Ltd.’s ret til forsvar ikke blev berørt af tilsidesættelsen af artikel 20, stk. 5, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab.

2) Rådets forordning (EF) nr. 452/2007 af 23. april 2007 om indførelse af en endelig antidumpingtold og endelig opkrævning af den midlertidige told på importen af strygebrætter med oprindelse i Folkerepublikken Kina og Ukraine annulleres, for så vidt som der ved forordningen indføres en antidumpingtold på importen af de af Foshan Shunde Yongjian Housewares & Hardware Co. Ltd. fremstillede strygebrætter.

3) Rådet for Den Europæiske Union betaler sagens omkostninger i de to instanser.

4) Kommissionen for De Europæiske Fællesskaber, Vale Mill (Rochdale) Ltd, Pirola SpA, Colombo New Scal SpA og Den Italienske Republik bærer deres egne omkostninger.

(1) EUT C 158 af 21.6.2008.